Catedrala de la Major
La Catedrala de Santa Maria Major, anomenada popularament La Major es la catedrala de Marselha.

Foguèt bastida dins la segonda mitat dau sègle dètz-e-nòu dins un estil romano-bizantin, subre una part de l'anciana Major qu'èra d'estil romanic.
D'aquela darriera catedrala, sauvada per la mobilizacion dei marselhés d'aqueu temps, demòran encara lo còr e una travada. Es encuei barrada per encausa de restauracion.

Son arquitècte, Enric Esperandieu es tanben aqueu que faguèt Nòstra Dòna de la Gàrdia, que presenta lo mesme estil.

Galeria de fotos 

Monument de Provença